জুম্মার নামাজ না পড়লে হতে পারে কারাদণ্ড! নতুন আইন মালয়েশিয়ায়

ওয়েব ডেস্ক : জুম্মার নামাজ না পড়লে হতে পারে দু’ছরের কারাদণ্ড! হ্যাঁ, এমনই আইন কার্যকর হতে চলেছে মালয়েশিয়ায় (Malaysia)। শুধু কারাদণ্ড নয়, হতে পারে বড় ধরণের জরিমানাও। জানা যাচ্ছে, বৈধ কারণ ছাড়া কোনও মুসলিম পুরুষ জুম্মার নামাজ না পড়েন, সেক্ষেত্রে কারাদণ্ডের পাশাপাশি মালয়েশিয়ার টাকায় ৩ হাজার রিঙ্গিট (ভারতীয় টাকায় প্রায় তা ৬২ হাজার টাকা) পর্যন্ত জরিমানা হতে পারে।

জানা যাচ্ছে, মূলত মালয়েশিয়ার তেরেঙ্গুন রাজ্যে এই আইন (Malaysia Law) কার্যকর হতে চলেছে। প্রসঙ্গত, এর আগে তিনটি শুক্রবার নামাজ না পড়লে শাস্তির মুখে পড়তে হত মুসলিম সম্প্রদায়ের কোনও মানুষকে। তবে সেই নিয়ম এবার সংশোধন করা হয়েছে। ফলে, একবারও বৈধ কারণ ছাড়া জুম্মার নামাজে অনুপস্থিত থাকলে শাস্তির মুখে পড়তে হতে পারে এই সম্প্রদায়ের মানুষকে।

প্রসঙ্গত, মূলত তেরেঙ্গুন রাজ্যে বসবাস করেন প্রায় ১২ লক্ষ মানুষ। সেখানে বর্তমানে ক্ষমতায় রয়েছে প্যান-মালয়েশিয়ান ইসলামিক পার্টি। ২০২২ সালে নির্বাচনে ৩২টি আসনের সবকটিতেই জিতেছিল তারা। ফলে বিধানসভায় কোনও বিরোধী দল নেই। ফলে এই ধরণের কঠোর পদক্ষেপের ক্ষেত্রে কোনও বিরোধী রাজনৈতিক বাধার মুখে পড়তে হচ্ছে না তাদের। বিশেষজ্ঞদের মতে, প্যান-মালয়েশিয়ান ইসলামিক পার্টি-র এই পদক্ষেপকে মূলত ধর্মীয় রক্ষণশীলতার প্রতিফলন। বহু সংস্কৃতির দেশে এমন আইন কার্যকর হলে সমাজে বিভাজন বাড়ার আশঙ্কা প্রকাশ করেছেন বিশেষজ্ঞরা।

উল্লেখ্য, মালয়েশিয়ায় (Malaysia) ইসলামকে রাষ্ট্রধর্ম হিসেবে স্বীকৃতি দেওয়া হয়েছে। এমনকি ব্যক্তিগত জীবন ও পারিবারিক জীবনের ক্ষেত্রেও ইসলামী আইন প্রণয়নের অধিকার দিয়েছে মালয়েশিয়ার সরকার। তবে সে দেশের একটি রাজ্যে এমন কঠোর আইন নিয়ে ইতিমধ্যে বিভিন্ন প্রশ্ন উঠতে শুরু হয়েছে।

দেখুন অন্য খবর :

tag- Malaysia, Malaysia law, মালয়েশিয়া, মালয়েশিয়া আইন